उत्कृष्ट स्कूल की चयन परीक्षा दो अप्रैल से होगी, आवेदन 20 मार्च तक
आष्टा | जिला स्तरीय उत्कृष्ट विद्यालय सीहोर एवं विकासखंड मुख्यालय पर स्थित मॉडल स्कूल सीहोर, इछावर व आष्टा में कक्षा नवमी में प्रवेश के लिए संयुक्त चयन परीक्षा दो अप्रैल को जिले के सभी उत्कृष्ट स्कूलों में आयोजित की जाएगी। प्राचार्य उत्कृष्ट विद्यालय सीहोर, नोडल अधिकारी आरके बांगरे ने बताया कि छात्रों की सुविधा के लिए एमपी ऑनलाइन वेबसाइट के निम्नानुसार लिंक पर किसी भी कियोस्क केंद्र से 20 मार्च अंतिम तिथि तक ऑनलाइन फॉर्म भरे जा सकते हैं। इन छात्रों की संयुक्त चयन परीक्षा 2 अप्रैल को सीहोर, आष्टा एवं इछावर स्थित उत्कृष्ट विद्यालयों पर आयोजित की जाएगी।
hin_Deva hin_Deva